**M****inistru kabineta noteikumu projekta “Grozījumi Ministru kabineta 2015. gada 25. augusta noteikumos Nr. 492 “Noteikumi par valsts un Eiropas Savienības atbalsta piešķiršanu ražas, dzīvnieku un augu apdrošināšanai 2014.–2020. gada plānošanas periodā””** **s****ākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta 2015. gada 25. augusta noteikumu Nr. 492 “Noteikumi par valsts un Eiropas Savienības atbalsta piešķiršanu ražas, dzīvnieku un augu apdrošināšanai 2014.–2020. gada plānošanas periodā” (turpmāk – noteikumi Nr. 492) grozījumu mērķis ir precizēt kritērijus daļējai apdrošināšanas prēmiju izdevumu segšanai 2021. gadā.  Noteikumi stāsies spēkā nākamajā dienā pēc to izsludināšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekta “Grozījumi Ministru kabineta 2015. gada 25. augusta noteikumos Nr. 492 “Noteikumi par valsts un Eiropas Savienības atbalsta piešķiršanu ražas, dzīvnieku un augu apdrošināšanai 2014.–2020. gada plānošanas periodā”” (turpmāk – noteikumu projekts) mērķis ir precizēt kritērijus daļējai apdrošināšanas prēmiju izdevumu segšanai 2021. un 2022 gadā, lai sekmētu pieejamā finansējuma mērķtiecīgu izmantošanu.  Kopējais finansējums Lauku attīstības programmas (turpmāk – LAP) pasākuma “Riska pārvaldība” apakšpasākumā “Ražas, dzīvnieku un augu apdrošināšanas prēmija” 2021. un 2022. gadā paredzēts 22 milj. *euro* apmērā no LAP pārejas periodam pieejamā finansējuma. 2021. gadā minētajā LAP apakšpasākumā plānots atvērt divas iesniegumu iesniegšanas kārtas. Otro iesniegumu iesniegšanas kārtu plānots atvērt pēc noteikumu projekta spēkā stāšanās.  Jaunā redakcijā izteikts noteikumu 3.1 punkts, papildus paredzot, ka Lauku atbalsta dienests pieprasa skaidrojumu no apdrošinātāja vai atbalsta pretendenta, ja rodas aizdomas, ka apdrošināšanas polise nav ekonomiski pamatota vai nav apdrošināšanas mērķim atbilstoša. Šāda norma paredzēta tādēļ, ka Lauku atbalsta dienestam, administrējot atbalstu, nākas saskarties ar dažādām polisēm, kas vieš aizdomas. Tie var būt ļoti dažādi gadījumi, piemēram, noteiktie limiti, noteiktā polises prēmija un tās sadalījums u.c.  Lai būtu nepārprotami noteikts, kurā brīdī piemērojams atbalsta proporcionālais samazinājums, precizēts noteikumu Nr. 492. 4. punkts. Proporcionālais atbalsta samazinājums piemērojams tikai tiem atbalsta pretendentiem, kas apdrošināšanas polises iesnieguši pēc tam, kad atbalstam pieteiktais publiskais finansējums sasniedzis 90 procentus no konkrētajā kārtā pieejamā publiskā finansējuma. Šādi Lauku atbalsta dienests atbalsta pasākumu ir administrējis arī līdz šim, un tas nodrošina, ka atbalsta pretendenti atbalstu saņem laikus, negaidot attiecīgās kārtas beigas.  Noteikumu Nr. 492 9.6. apakšpunktā precizēta norma par nodokļu (nodevu) parādniekiem, lai tā būtu skaidri saprotama un atbilstoša citiem spēkā esošajiem normatīvajiem aktiem.  Atbilstoši LAP noteiktajam atbalsts nepienākas par tādām apdrošināšanas polisēm, kas paredz segt zaudējumus par infekcijas slimībām, par kurām pienākas Eiropas Savienības vai valsts kompensācijas. Tā kā līdz šim Ministru kabineta 2005. gada 15. marta noteikumos Nr. 177 “Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā” (turpmāk – noteikumi Nr. 177) nebija noteiktas slimības, pēc kuru uzliesmojuma pienākas zaudējumu kompensācija, noteikumu Nr. 492 10.1. apakšpunktā ir iekļauta atsauce uz Eiropas Parlamenta un Padomes 2014. gada 15. maija Regulas (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK, (turpmāk – regula Nr. 652/2014) I pielikumu, jo tajā ir minētas attiecīgās slimības. No 2021. gada 8. aprīļa spēkā ir Ministru kabineta 2021.gada 7. aprīļa noteikumi Nr. 199 “Valsts uzraudzībā esošās dzīvnieku infekcijas slimības vai epizootijas uzliesmojuma laikā radušos zaudējumu kompensācijas noteikumi”, kuros iekļauts arī saraksts ar visām tām slimībām, pēc kuru uzliesmojuma pienākas zaudējumu kompensācija. Attiecīgi ir jāizdara grozījumi noteikumu Nr. 492 10.1. apakšpunktā, atsauci uz regulas Nr. 652/2014 I pielikumu aizstājot ar atsauci uz Ministru kabineta noteikumiem.  Noteikumu Nr. 492 10. punkts papildināts ar 10.6. un 10.7. apakšpunktu. 10.6. apakšpunktā noteikts, ka atlīdzības limitam ir jābūt vismaz 200 procentu apmērā no polises parakstītās prēmijas (piemēram, ja polises prēmija ir 10 000 *euro*, tad atlīdzības limits nedrīkst būt mazāks par 20 000 *euro*). 10.7. apakšpunktā noteikts, ka pašrisku attiecībā uz polisē minētajiem riska faktoriem (riska faktoriem, par kuru apdrošināšanu piešķir atbalstu) neietekmē tas, vai par polisē iekļauto riska faktoru iestāšanos iepriekš ir saņemta atlīdzība. Minētie apakšpunkti noteikumos Nr. 492 ir ietverti, lai novērstu atsevišķu apdrošināšanas pakalpojumu sniedzēju (turpmāk – apdrošinātājs) un lauksaimnieku negodīgu rīcību (īpaši attiecībā uz lauksaimniecības dzīvnieku apdrošināšanu), nosakot zemus atlīdzību limitus, kā arī mainīgu pašrisku katrā nākamajā atlīdzības gadījumā (tādējādi arī ar pašrisku limitējot izmaksājamo atlīdzību). Rezultātā lauksaimniekam ir iespēja saņemt tikai nelielu atlīdzības daļu salīdzinājumā ar iemaksāto apdrošināšanas prēmiju. Tomēr, ievērojot pieejamo atbalstu par apdrošināšanas polises iegādi, kā arī iespēju saņemt apdrošināšanas atlīdzību, tas lauksaimniekam ir izdevīgi, kamēr vien nav lielu zaudējumu. Arī apdrošinātājam tas ir izdevīgi, jo nav jāuzņemas risks (lauksaimniekam atlīdzībās izmaksājamā summa ir limitēta, nepārsniedzot prēmijā saņemto summu), taču tas ir pretrunā ar apdrošināšanas mērķi, jo apdrošināšana ir riska nodošana (lai riskam pakļauts būtu gan lauksaimnieks, gan apdrošinātājs). Tāpat tas ir pretrunā ar apdrošināšanas polišu iegādes atbalsta mērķi – pasargāt lauksaimnieku no liela apmēra zaudējumiem (iestājoties liela apmēra zaudējumiem, lauksaimnieks saņem niecīgu finansējumu un nav pasargāts no bankrota riska).  Lai Lauku atbalsta dienests varētu pārliecināties par to, ka ievēroti 10.6. un 10.7. apakšpunktā noteiktie nosacījumi, noteikumi Nr. 492 ir papildināti ar 14.4. apakšpunktu, kas paredz papildu dokumentu iesniegšanu Lauku atbalsta dienestā, tomēr regulējuma mērķis nav radīt apdrošinātājiem papildu administratīvo slogu. Šie dokumenti jāiesniedz tikai gadījumos, kad ir noteikti atlīdzību limiti, kā arī mainīgs pašrisks.  Noteikumi Nr. 492 ir papildināti ar 12.1 punktu, kas paredz atbalsta proporcionālu samazinājumu gadījumos, kad dzīvnieki apdrošināti uz periodu, kas ir īsāks par vienu gadu. Šāda norma paredzēta tādēļ, ka atbalsta mērķis ir nodrošināt nepārtrauktu risku pārvaldību saimniecībās un paredzēto atbalstu polisei – 50 *euro* par liellopu vienību gadā – un nav lietderīgi izmaksāt pilnu atbalsta summu par polisēm, kas noslēgtas, piemēram, tikai uz pusgadu. Par šādām polisēm tāpat pienāksies atbalsts, bet tas būs proporcionāli mazāks. Par polisi, kas noslēgta uz pusgadu, pienāksies 25 *euro* atbalsts par vienu liellopu vienību.  Lauku atbalsta dienests maksimālā atbalsta summas proporcionālo samazinājumu šādā gadījumā rēķinās pēc formulas:  A = Da : Dg x 50,  kur:  A – maksimālā atbalsta summa par liellopa vienību attiecīgajā periodā;  Da – apdrošināšanas perioda dienu skaits;  Dg – dienu skaits attiecīgajā gadā (365 vai 366).  Precizēts noteikumu Nr. 492 14.1. apakšpunkts, nosakot, ka brīdī, kad lauksaimnieks piesakās uz atbalstu, polisei ir jābūt spēkā esošai. Tas nepieciešams tāpēc, lai sekmīgi varētu plānot atbalstam paredzētā finansējuma izlietojumu. Šādu prasību Lauku atbalsta dienests ir piemērojis arī līdz šim.  Noteikumu Nr. 492 14.1 punktā paredzēta iespēja, ka atbalsta pretendents par apdrošinātājam apdrošināšanas polisi var samaksāt vairākos maksājumos, tomēr, lai Lauku atbalsta dienests varētu pareizi aprēķināt atbalsta apmēru, ir svarīgi, lai līdz attiecīgās kārtas pēdējai dienai par apdrošināšanas polisi ir samaksāts pilnībā. Attiecīgi papildināts noteikumu 14.1 punkts.  Noteikumi Nr. 492 papildināti ar 14.2 punktu, nosakot pienākumu apdrošinātājam informēt Lauku atbalsta dienestu par gadījumiem, kad apdrošināšanas līgums ir grozīts vai izbeigts pirms termiņa un lauksaimniekam atmaksāta apdrošināšanas prēmija vai tās daļa. Šāds regulējums paredzēts, lai novērstu nepamatotu atbalsta piešķiršanu. Ja saņemta informācija par grozītu vai izbeigtu apdrošināšanas līgumu, Lauku atbalsta dienests pārrēķina saņēmējam pienākošos atbalsta summu un, ja atbalsts jau ir izmaksāts, atprasa viņam atmaksāt pārmaksāto atbalstu, kā tas noteikts 14.3 punktā.  Lai atbalstu saņemtu arī tie pretendenti, kas apdrošināšanas polises iegādājušies pirms noteikumu projekta spēkā stāšanās, noslēguma jautājumi papildināti ar 23. punktu. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pēc Lauku atbalsta dienesta datiem, 2020. gadā uz atbalstu apdrošināšanas prēmiju daļējai izdevumu segšanai pretendēja 2292 lauksaimnieki, un arī 2021. gadā pretendentu skaits varētu būt līdzīgs vai lielāks. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā paredzēta prasība atbalsta pretendentiem iesniegt Lauku atbalsta dienestā papildus dokumentu kopijas, ja šie dokumenti satur informāciju par atlīdzības limitu vai pašrisku. |
| 3. | Administratīvo izmaksu monetārs novērtējums | Dokumentu kopiju iesniegšana mērķgrupai, ko veido fiziskas personas, nepārsniedz 200 *euro*, bet mērķgrupai, kuru veido juridiskas personas, – 2000 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022 | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 762 561 | 4 717 439 | 1 318 714 | 6 161 286 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 762 561 | 4 717 439 | 1 318 714 | 6 161 286 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 4 062 589 | 6 937 411 | 1 939 286 | 9 060 714 | 0 | 0 | 0 |
| 2.1. valsts pamatbudžets | 4 062 589 | 6 937 411 | 1 939 286 | 9 060 714 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -1 300 028 | -2 219 972 | -620 572 | -2 899 428 | 0 | 0 | 0 |
| 3.1. valsts pamatbudžets | -1 300 028 | -2 219 972 | -620 572 | -2 899 428 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | -2 219 972 | 0 | -2 899 428 | 0 | 0 | 0 |
| 5.1. valsts pamatbudžets | -2 219 972 | -2 899 428 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lauku attīstības programmas pasākumā “Ražas, dzīvnieku un augu apdrošināšanas prēmija” papildus piešķirts pārejas perioda publiskais finansējums 22 000 000 *euro* apmērā, kas veido ELFLA līdzfinansējums 68 % (14 960 000 *euro*) apmērā un Latvijas valsts līdzfinansējums 32 % (7 040 000 *euro*) apmērā.  Pasākumam tiek novirzīts publiskais finansējums 22 000 000 *euro* apmērā no Lauku attīstības programmas īstenošanai piešķirtā pārejas perioda finansējuma 2021. un 2022. gadam, kurš apstiprināts Ministru kabineta 2021.gada 4. februāra protokollēmumā (prot. Nr. 12 28.§) “Informatīvais ziņojums “Par Latvijas Lauku attīstības programmas 2014.–2020. gadam pārejas periodu””.  Lauku attīstības programmas grozījumi par papildu publisko finansējumu pasākumā tika saskaņoti 2021. gada 11. februāra Lauku attīstības programmas uzraudzības komitejas sēdē, un 2021. gada 19. martā tie tika iesniegti Eiropas Komisijā ar elektroniskās datu apmaiņas sistēmas *SFC 2014* starpniecību.  Ņemot vērā Zemkopības ministrijas budžetā saskaņā ar likumu “Par valsts budžetu 2021. gadam” un likumu “Par vidēja termiņa budžeta ietvaru 2021., 2022. un 2023. gadam” pasākumam “Ražas, dzīvnieku un augu apdrošināšanas prēmija” plānoto finansējumu 2021., 2022. un 2023. gadam, tad:  2021. gadā papildus nepieciešami 6 937 411 *euro*;  2022. gadā papildus nepieciešami 9 060 714 *euro*. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Ir mainījies pasākuma īstenošanai pieejamais publiskais finansējums, jo ir izdarīti grozījumi Lauku attīstības programmā, kuri paredz pārejas perioda publiskā finansējuma piešķiršanu. Publiskā finansējuma nodrošināšanai pasākumam valsts budžetā ir nepieciešami papildu finanšu līdzekļi.  Nepieciešamo finansējumu pasākuma īstenošanai Zemkopības ministrija pieprasīs normatīvajos aktos noteiktajā kārtībā no 74. resora “Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai””. Zemkopības ministrija atbalstu pasākuma īstenošanai izmaksās no budžeta apakšprogrammas 65.08.00. “Maksājumu iestādes izdevumi Eiropas Lauksaimniecības fonda lauku attīstībai (ELFLA) projektu un pasākumu īstenošanai (2014–2020)”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu no 2021. gada 16. līdz 30. aprīlim bija ievietota Zemkopības ministrijas tīmekļvietnes sadaļā “Sabiedrības līdzdalība”, kā arī Ministru kabineta tīmekļvietnes sadaļā “Sabiedrības līdzdalība”. Lai noteikumu projektu saskaņotu ar apdrošinātājiem, tas tika nosūtīts Latvijas Apdrošinātāju asociācijai (turpmāk – LAA). |
| 2. | Sabiedrības līdzdalība projekta izstrādē | Zemkopības ministrija saņēma priekšlikumus, komentārus un jautājumus no LAA. Būtiskākie no priekšlikumiem un komentāriem bija:  1) par nepieciešamību darīt zināmu lauksaimniekiem brīdi, kurā atbalstam pieteiktais publiskais finansējums sasniedzis 90% no kopējā pieejamā finansējuma (ņemot vērā, ka starp 90% sasniegšanu un publikāciju ir starplaiks, kurā lauksaimnieki nav informēti par 90% sasniegšanu un iespējamo atbalsta proporcionālo samazinājumu);  2) priekšlikums izteikt noteikumos Nr. 492 iekļaujamo 10.6. un 10.7. apakšpunktu šādā redakcijā:  “10.6. ka maksimālais atlīdzības apmērs, iestājoties šo noteikumu 10.1. punktā minētajiem riskiem, nedrīkst tikt noteikts mazākā apmērā kā 200 procenti no polises parakstītās prēmijas;  10.7. ka pašrisks, iestājoties šo noteikumu 10.1. punktā minētajiem riskiem, nav atkarīgs no tā vai attiecīgās apdrošināšanas polises ietvaros iepriekš ir izmaksātas atlīdzības par šo noteikumu 10.1. punktā minētajiem riskiem.”  LAA norāda, ka nebūtu korekti, ja nevienam no apdrošinātajiem riskiem nevar tikt uzlikts ierobežojums;  3) par nepieciešamību norādīt, kādā formā un ar kādu regularitāti apdrošinātājs nosūta informāciju Lauku atbalsta dienestam par lauksaimniekam atmaksātu apdrošināšanas prēmiju vai tās daļu;  4) par nepieciešamību norādīt, vai skaidrojuma nesniegšana var ietekmēt iespēju saņem atbalstu, kā arī par nepieciešamību noteikt skaidrus kritērijus tam, vai skaidrojums ir atbilstošs;  5) par nepieciešamību pārejas noteikumos vārdus “polises iegādes datums” aizstāt ar vārdiem “apdrošināšanas līguma noslēgšanas datums”, jo šāda terminoloģija atbilst apdrošināšanas sfērā lietotajai;  6) priekšlikums iekļaut noteikumos Nr. 492 12.1 punktu:  “12.1 Ja apdrošināšanas līguma, ar kuru apdrošināti dzīvnieki, termiņš ir īsāks kā viens kalendārais gads, tad maksimālais atbalsts par vienu liellopa vienību tiek proporcionāli samazināts atbilstoši līguma darbības termiņa dienu skaitam”, lai nepieļautu iespēju izvairīties no 50 *euro* ierobežojuma. Šādu prasību nebūtu korekti attiecināt uz sējumu un stādījumu apdrošināšanu, kurā seguma darbības periods tiek noteikts, pamatojoties uz kultūru un izvēlētajiem sezonālajiem riska faktoriem.  Zemkopības ministrija par noteikumu projektu saņēma jautājumus no lauksaimniecības pakalpojumu kooperatīvās sabiedrības “Latraps” (turpmāk – Latraps), kas piedāvā arī apdrošināšanas pakalpojumus (“Vereinigte Hagel” pārstāvis). |
| 3. | Sabiedrības līdzdalības rezultāti | Zemkopības ministrija sniedz šādu skaidrojumu par LAA izteiktajiem komentāriem un priekšlikumiem:  1) tā kā nav iespējams nekavējoties publicēt paziņojumu oficiālajā izdevumā “Latvijas Vēstnesis” (tas prasa vismaz vienu dienu) par 90% sasniegšanu, tad paziņojumu savā tīmekļvietnē papildus publicēs Lauku atbalsta dienests. Tādējādi visi lauksaimnieki nekavējoties būs informēti par brīdi, kad pieteiktais publiskais finansējums sasniedzis 90%;  2) 10.6. apakšpunktā neatbalstām LAA priekšlikumu atlīdzības limitu attiecināt tikai uz 10.1. apakšpunktā minētiem riska faktoriem, tāpēc 10.6. apakšpunktā noteikts, ka polisē apdrošināto riska faktoru atlīdzības limitu nedrīkst noteikt mazāku par 200% no apdrošināšanas prēmijas. 10.6. un 10.7. apakšpunktā iekļautie nosacījumu nekādi neierobežo apdrošinātāja iespēju izsniegt atsevišķu polisi par jebkuriem riska faktoriem un atkarībā no jebkuriem nosacījumiem, kā arī pašriska, kas nav minēts 10.1. apakšpunktā;  Attiecībā uz 10.7. apakšpunktu uzskatām, ka pašrisku un līdz ar to atlīdzības izmaksu par jebkuru no polisē apdrošinātiem riska faktoriem nedrīkst ietekmēt ne vien iepriekš izmaksātās atlīdzības par apdrošinātiem 10.1. apakšpunktā noteiktajiem riska faktoriem, bet arī izmaksātās atlīdzības par jebkuru no polisē iekļautajiem riska faktoriem. Te jāņem vērā, ka joprojām ir atļauts vienā polisē iekļaut gan attiecināmos riska faktorus (par kuriem pienākas atbalsts), gan neattiecināmos riska faktorus (par kuriem atbalsts nepienākas) un prēmijas sadalījumu starp attiecināmiem riska faktoriem un neattiecināmiem riska faktoriem nosaka apdrošinātājs. Praksē apdrošinātāji polisēs ar līdzīgiem riska faktoriem nosaka ļoti atšķirīgu prēmijas sadalījumu. Šajā gadījumā nav iespējams nekādā veidā pārliecināties, vai apdrošinātāji rīkojas godprātīgi, t.i., ka prēmijas attiecināmajiem un neattiecināmajiem riska faktoriem ir samērīgas un polisē ieļautie limiti ir atbilstoši prēmijas apmēram, kas polisē noteikts konkrētajam riska faktoram. Tāpēc papildu nosacījumi paredzēti visai apdrošināšanas polisei kopumā. Kā jau minēts, apdrošinātājam ir iespēja izsniegt atsevišķu polisi par riska faktoriem, kas nav minēti 10.1. apakšpunktā, un tādā gadījumā polise, kurā būs noteikti neattiecināmie riska faktori, darbosies autonomi un apdrošinātāja darbība netiks regulēta ar noteikumiem Nr. 492;  3) Zemkopības ministrija ir precizējusi noteikumu projektu, norādot, kādā veidā apdrošinātājs sniedz informāciju Lauku atbalsta dienestam;  4) Zemkopības ministrija precizēja noteikumu Nr. 492 3.1 punktu, norādot, ka laikus neiesniegts skaidrojums var ietekmēt Lauku atbalsta dienesta pieņemto lēmumu, tomēr nav iespējams noteikt skaidrus kritērijus tam, kurā gadījumā skaidrojums būs apmierinošs, jo situācijas var būt dažādas un tās jāizvērtē individuāli. Noteikumu projekta saskaņošanas procesā ar Tieslietu ministriju Zemkopības ministrija vēlreiz precizēja 3.1 punktu, nosakot, ka Lauku atbalsta dienests lēmumu pieņem Administratīvā procesa likumā noteiktajā kārtībā.;  5) Zemkopības ministrija ir precizējusi noteikumu projektu, aizstājot noslēguma jautājumos vārdus “polises iegādes datums” ar vārdiem “apdrošināšanas līguma noslēgšanas datums”;  6) Zemkopības ministrija ir papildinājusi noteikumu projektu ar 12.1 punktu.  Zemkopības ministrija ir nosūtījusi LAA un “Latraps” atbildes uz visiem komentāriem, priekšlikumiem un jautājumiem, kā arī iekļāvusi anotācijā papildu skaidrojumu. Iebildumi par precizēto noteikumu projektu nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zemkopības ministrija un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas un uzdevumus, ne arī institucionālo struktūru. |
| 3. | Cita informācija | Nav. |

Zemkopības ministrs K. Gerhards

Ozoliņa 67027301

Ligija.Ozolina@zm.gov.lv